香港蔴雀受廣東麻雀影響最大，而蔴雀甚至可以話係香港文化一部份，香港人將蔴雀變成生活一部份，發展出將蔴雀當做一種交際工具嘅衛生麻雀，重有蔴雀館，呢啲都係喺蔴雀世界文化中最大特色，因為全世界都冇好似香港咁將蔴雀變成生活一部份，同埋蔴雀館呢種公然打麻雀賭錢嘅場所。不過喺1871年香港政府曾經頒令禁賭，為咗唔會犯禁賭法例，蔴雀館牌照上面嘅英文名全都都改晒做 Mahjong School，即係「麻雀學校」。不過而家嘅蔴雀館已經改為由影視及娛樂事務處發麻將/天九牌照運作。